Izvor: N1

Napadači s fantomkama koji su srušili objekte u Hercegovačkoj, još nisu uhapšeni - ali je plac u toj ulici stavljen iza rešetaka. Policija, pre tri nedelje, nije pomogla građanima koje su maltretirali maskirani rušitelji, niti je obavila uviđaj. Ovaj put, policija je izašla na teren, međutim, samo na tome se i završilo.

Prostor u Hercegovačkoj su, bez odobrenja vlasnika srušenih objekata, raščistile gradske službe, a od nedavno oko parcele su postavljene ograde Beograd puta.

POVEZANE VESTI Zašto su ograde Beograd puta postavljene u Hercegovačkoj?

“Mi smo zvali policiju, da izađe na teren, kasnije smo saznali da su izašli na teren, tako tvrde, mi ih nismo videli, i da su videli ogradu Beograd puta, ali nisu nikog zatekli, da bi obavili neki uviđaj, tako da su nas pozvali da napravimo zahtev za zapisnik i ništa više od toga”, kaže vlasnik Iskre, jednog od srušenih objekata Vladimir Miljević.

I ovo nije prvi put da su radnici Beograd puta u Savamali - danima su radili i na raščićavanju parcele.

U preduzeću Beograd put za N1 kažu da su ogradu postavili po nalogu gradske inspekcije. Zašto im je to naloženo, nismo uspeli da saznamo, pošto u gradskoj inspekciji, na pitanja koja smo im postavili mejlom nisu nisu odgovorili.

Predistražni postupak u vezi sa rušenjem u Savamali je u toku

Gradonačelnik Beograda rekao je da će i ovo mesto biti sređeno u okviru projekta Beograd na vodi. Međutim, pre parkinga i promenada u Hercegovačkoj se pojavio nov objekat. Podigli su ga vlasnici firme Iskra koji su pre rušenja u Savamali imali više od 1.000 kvadrata.

“To je sedište firme i dalje nosi adresu Hercegovačka 4 do 6. i dalje smo u APR-u na istoj adresu, ono je postavljeno na ploči betonskoj od montažnog objekta koji je imao upotrebnu dozvolu”, kaže Miljević dodajući da iako je montažni objekat srušen, ostali su ttemlj I temeljna ploča

U firmi Iskra kažu da je za neke objekte postupak rušenja bio pokrenut, ali i prekinut, dok za neke nikada nije ni pokrenut - a srušeni su svi.